**Anexa 2 – Anunt de scoatere la concurs**

Anexa la Decizia nr. \_\_\_\_\_ / 10.04.2023

**ANUNŢ**

**pentru organizarea concursului pe perioadă nedeterminată**

**pentru funcția contractuală de execuție vacantă, de responsabil proces din cadrul Biroului Administrativ, al Administrației Bazinale de Apă Mureș**

cod F-RU-82

Administraţia Bazinală de Apă Mureș, cu sediul în Târgu Mureș, str. Koteles Samuel, nr. 33, jud. Mureș, instituţie publică de interes naţional, cu personalitate juridică, organizează concurs pentru ocuparea prin concurs a unei funcţiei contractuale de execuţie, pe perioadă nedeterminată:

**RESPONSABIL PROCES**

la Biroul Administrativ din cadrul Administrației Bazinale de Apă Mureș

Activitatea profesională a responsabilului proces se va desfășura în cadrul ABA Mureș la sediul Administrației Bazinale de Apă Mureș din Târgu Mureș.

Condițiile specifice necesare în vederea participării la concursul pentru ocuparea postului corespunzător funcţiei contractuale de execuţie, precum şi calendarul desfășurării concursului sunt:

- studii superioare;

- cunoștințe bune de operare PC (pachetul Microsoft Office);

- capacitatea de a lucra cu termene stricte, sub presiune, capacitatea de adaptare de a lucra în ritm susţinut pe anumite perioade;

Calendar de desfășurare al concursului pentru ocuparea a unei funcţiei contractuale de execuţie, pe perioadă nedeterminată, de responsabil proces din cadrul ABA MUREȘ:

**Concursul se va desfășura la sediul Administrației Bazinale de Apă Mureș din strada Koteleș Samuel, nr. 33, după următorul calendar:**

data si ora – 27.04.2024, ora 14,00 data limită de depunere la registratura generală a Administraţiei Bazinale de Apă Mureș” a dosarelor de participare la concurs;

- data si ora – 02.05.2023, ora 10,00 selecţia dosarelor de concurs;

- data si ora – 02.05.2023, ora 15,00 termen de afişare rezultate la selecţia dosarelor de concurs;

- data si ora – 03.05.2023, ora 15,00 - termen de depunere contestaţii cu privire la rezultatul selecţiei dosarelor de concurs;

- data si ora – 04.05.2023, ora 15,00 termen de afişare a rezultatelor privind contestaţia la selecţia dosarelor de concurs;

- data şi ora – 08.05.2023, ora 10,00 desfășurare probă scrisă;

- data si ora – 08.05.2023, ora 15,00 termen de afișare rezultate proba scrisă;

- data si ora – 09.05.2023, ora 15,00 termen de depunere contestaţii cu privire la rezultatul probei scrise;

- data si ora – 10.05.2023, ora 10,00 termen de afişare a rezultatelor privind contestaţia la rezultatele probei scrise;

- data si ora – 11.05.2023, ora 10,00 susţinerea interviului;

- data si ora – 11.05.2023, ora 15,00 termen de afişare a rezultatelor privind interviul;

- data si ora – 12.05.2023, ora 15,00 termen de depunere contestaţii cu privire la rezultatul interviului;

- data si ora – 15.05.2023, ora 12,00 termen de afişare a rezultatelor privind contestaţia la rezultatele interviului;

- data si ora – 15.05.2023, ora 15,00 termen de afişare a rezultatelor finale.

Conform art.35 al Hotărârii de Guvern nr.1336 din 2022 pentru înscrierea la concurs candidaţii vor prezenta un dosar care va conţine următoarele documente:

a) formular de înscriere la concurs, conform modelului prevăzut la anexa nr. 2 din HG 1336/2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) cazierul judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 30 de zile anterior derulării concursului;

h) curriculum vitae, model european;

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.

Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.

Dosarele de concurs se depun la Serviciul Resurse Umane sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.

În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfășurării concursului, dar nu mai târziu de data şi ora organizării probei scrise/practice.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă. (Se va mentiona adresa de mail)

Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.

Pentru ocuparea unui post contractual vacant candidaţii trebuie să îndeplinească următoarele condiţii generale conform art. 14 din Hotărârea de Guvern nr.1336 din 2022:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

 **BIBLIOGRAFIE**

**LEGISLAȚIE SPECIFICĂ INSTITUȚIEI**

1. Legea nr. 107/1996 a apelor, cu modificările şi completările ulterioare;
2. Legea nr. 98/2016 privind achizițiile publice;
3. HOTĂRÂRE nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
4. Ordinul M.M.D.D. nr. 1222/2008 privind aprobarea instrucțiunilor pentru organizarea şi desfășurarea licitațiilor publice pentru atribuirea contractelor de închiriere a unor bunuri imobile, proprietate publică a statului, aflate în administrarea Administraţiei Naţionale "Apele Române", a Contractului-cadru de închiriere a bunurilor imobile aflate în proprietatea publică a statului şi în administrarea Administraţiei Naţionale "Apele Române", precum şi a Listei cuprinzând bunurile imobile propuse spre închiriere şi durata închirierii, cu modificările şi completările ulterioare;
5. O.U.G. nr. 107/2002 privind înființarea Administraţiei Naţionale "Apele Române, cu modificările şi completările ulterioare;
6. H.G. nr. 1176/2005 privind aprobarea Statutului de organizare şi funcționare a Administraţiei Naţionale "Apele Române", cu modificările şi completările ulterioare;
7. Ordinul nr. 798/2005 privind aprobarea abonamentului-cadru de utilizare/exploatare, cu modificările şi completările ulterioare;
8. Legea 319 din 2006, a securităţii şi sănătăţii in muncă cu modificările şi completările ulterioare;
9. Legea 307 din 2006, privind apărarea împotriva incendiilor, cu modificările şi completările ulterioare**;**
10. OMFP nr. 2861/2009 pentru aprobarea Normelor privind organizarea si efectuarea inventarierii elementelor de activ si pasiv;

11**.** Legea nr 16/1996 Arhivelor Naţionale, republicată.

**TEMATICĂ**

1. Organizarea și funcționarea A.N.A.R.
2. Obligațiile angajatului privind securitatea și sănătatea în muncă.
3. Obligațiile angajatului în domeniul apărării împotriva incendiilor.
4. Efectuarea inventarierii elementelor de natura activelor.
5. Norme de aplicare a legii achizițiilor publice, obligațiile celorlalte compartimente ale autorităților contractante.

**DIRECTOR,**

**ing. Cosmin POP**

ȘEF SERVICIU RESURSE UMANE

Artemiza BUCULEU

Întocmit – secretar comisie concurs

Simona NEAGU, spec. R.U.